KIF Håndbold

KIF Kolding er en dansk herrehåndboldklub fra Kolding. Klubbens førstehold har spillet i landets bedste række siden 1984 og er på herresiden er den mest vindende klub i dansk håndbolds historie med 14 danske mesterskaber og 8 pokaltitler. KIF Kolding er en del af Kolding Idræts Forening.

I sommeren 2011 blev førsteholdet for kvinder flyttet til den selvstændige klub Vejen EH, og i sommeren 2012 blev KIF's førstehold for herrer til den selvstændige klub KIF Kolding København. I 2018 er både kvinder og herrer tilbage i KIF Kolding.

Historie 
KIF håndbold blev stiftet i 1941, og med en entusiastisk formand, Th. Jepsen, skabte klubben hurtigt opmærksomhed om spillet i byen. I midten af 1950'erne byggede klubben en hal specielt til håndbold, og i den fik klubben efterhånden sportslig succes for både herrer og damer. I 1984 var herreholdet rykket op i 1. division, og allerede tre år senere vandt holdet første gang DM. Siden da har holdet været en betydelig magtfaktor i dansk herrehåndbold med 12 mesterskaber og flere flotte resultater i de europæiske turneringer med semifinalepladsen i EHF Champions League i 2002 som det bedste.

I 1998 blev den professionelle del af klubben selvstændig under navnet "Kolding IF Håndbold Elite A/S" med sigte på at håndtere de betydelige økonomiske risici, der efterhånden var kommet i professionel håndbold, på en måde, så det ikke ville give problemer for moderklubben. Dette skete i øvrigt samme år, som dameholdet rykkede op i den bedste række, hvor holdet har befandt sig til udskillelsen i en selvstændig klub, dog uden samme sportslige succes som herreholdet.

Herrer 

Herrerne fra KIF Håndbold er den mest vindende klub i dansk håndbolds historie.

Resultater

 1987: DM-guld
 1988: DM-guld
 1990: DM-guld
 1991: DM-guld
1992: Mesterholdenes Europa Cup: Semifinale
 1993: DM-guld
 1994: DM-guld
 1995: DM-sølv
 1996: DM-bronze
 1997: City Cup, finale
 1999: DM-sølv
 2000: Europacup for pokalvindere, semifinale
 2001: DM-guld
 2002: DM-guld, Champions League semifinale
 2003: DM-guld
 2004: DM-sølv
 2005: DM-guld
 2006: DM-guld
 2007: Nr. 2 i grundspillet, tapet semifinale
 2008: Nr. 5 i grundspillet
 2009: DM-guld
 2010: DM-sølv
 2011: Nr. 7 i grundspillet
2012: Nr. 2 i grundspillet
2013: 4. plads og vinder af pokal-finalen
2014: DM-guld
2015: DM-guld
2016: 6. plads
2017: 8. plads
2018: 13. plads - nedryknings-kamp mod TM Tønder Håndbold
2019: 11. plads
2020: 12. plads
2021: 8. plads
2022: 12. plads

KIF Vamdrup 
Mens herreholdet fortsat hørte under moderklubben, blev KIF Vamdrup stiftet i 2007 som et samarbejde mellem KIF Kolding og Vamdrup IF. KIF Vamdrup skulle fungere som KIF Koldings andethold og Vamdrup IF's førstehold. Målet var oprykning til den landsdækkende 1. division inden for få år. Holdet spillede i Vamdrup, i multiarenaen Arena Syd, hvor det også trænede.

Spillertruppen 2022-23

Damer 

Dette hold spillede i holdboldligaens bedste række fra 1998. I efteråret 2005 blev KIF Vejen etableret. Dette projekt gik ud på, at damerne fremover skulle have base i Vejen og spille sine hjemmekampe i Vejen Idrætscenter. Formålet med dette projekt var at øge fokus på holdet, der hidtil havde stået lidt i skyggen af det meget vindende herrehold. Med flytningen ønskede man at øge interessen for holdet fra såvel tilskuere som sponsorer. 

I 2011 blev det annonceret, at KIF Vejen blev en selvstændig klub med ny træner og ny hovedsponsor og ikke længere var underlagt KIF Kolding. Samtidig skiftede holdet navn til Vejen Elite Håndbold.

Resultater 
 2010: Cup Winners Cup – Finale
 2010: Damehåndboldligaen – Bronzemedalje

Officiel fanklub 
 KIF Vejen Support

Eksterne henvisninger 

 Klubbens hjemmeside 

Håndbold
Håndboldklubber i Danmark
Etableret i 1941